stanford-oval/wikipedia huggingface dataset:
On Suurten Muinaisten aika

| On Suurten Muinaisten aika |
| --- | --- |

Kirjailija:  Juri Nummelin (toim.)
Kansitaiteilija:  Ossi Hiekkala
Kieli:  suomi
Genre:  kauhu, Cthulhu-mytologia, vaalikirja, parodia
Kustantaja:  Turbator
Ulkoasu:  nidottu
Sivumäärä:  90
ISBN:  978-952-5666-70-0
Löydä lisää kirjojaKirjallisuuden teemasivulta
On Suurten Muinaisten aika on Juri Nummelinin toimittama kauhuantologia. Vuoden 2012 presidentinvaalien alla julkaistu kokoelma yhdistelee kauhu- ja vaalikirjallisuutta, ja sen tarinat pyrkivät sitomaan Paavo Väyrysen poliittista uraa H. P. Lovecraftin luomaan Cthulhu-mytologiaan. Ne sijoittuvat vaihtoehtoiseen todellisuuteen, jossa Väyrysen ura on Suurina muinaisina tunnettujen pahojen jumalolentojen kanssa solmitun salaliiton ansiota. Kirjan nimi on viittaus Väyrysen omiin teoksiin On totuuden aika sekä On muutoksen aika.
Teos sai alkunsa joulukuussa 2011 käydystä kapakkakeskustelusta. Juri Nummelin innostui ideasta ja esitteli sen Turbatorin Harri Kumpulaiselle, joka lupautui kustantamaan kirjan ”päästäkseen vittuilemaan”. Kuvittaja Ossi Hiekkala suostui tekemään kansitaiteen alennettuun hintaan, koska piti ajatusta ”sopivan älyttömänä”. Kirjan tekstit valmistuivat kahdessa viikossa. Vesa Kataiston ”Presidentti Väyrysen puhe Ikaalisten pato- ja matologisen tiedeinstituutin avajaisissa marraskuussa 2019” oli kirjoitettu jo aiemmin, mutta hän muokkasi sitä kokoelmaa varten vaihtaen teeman Pohjois-Koreasta Cthulhu-mytologiaan. Koko teos oli valmis julkaistavaksi alle kolmessa viikossa, mutta joulupyhien vuoksi julkaisu lykkääntyi vuoden 2012 puolelle.
Kirjaa painettiin vain 150 kappaletta. Peltonen ja Nummelin luovuttivat yhden kappaleen henkilökohtaisesti Väyryselle. Paikalla oli myös Metro-lehden toimittaja, jolle Väyrynen kommentoi olevansa ylpeä, että hänen ”vaatimaton persoonansa on näin hienon kirjan aiheena”. Tiettävästi Väyrynen kertoi myöhemmin, että oli kyllä lukenut kirjan muttei ymmärtänyt siitä mitään.
Väyrysen asetettua ehdolle vuoden 2018 presidentinvaaleissa Kustantamo Helmivyö julkaisi teoksen uudelleen. Uusintapainos sisältää kaksi uutta novellia ja loppusanat. Väyrysen ilmoitauduttua vielä vuoden 2024 presidentinvaaleihin, julkaistiin sen takia täydennetty painos uudella tarinalla.
Sisältö > 1. painoksen tarinat

Juri Nummelin: Esipuhe
Vesa Kataisto: ”Presidentti Väyrysen puhe Ikaalisten pato- ja matologisen tiedeinstituutin avajaisissa marraskuussa 2019”
Harri Erkki: ”Kalevan uskon paluu”
Tuomas Saloranta: ”Kari Tenho Väyrysen tapaus”
Vesa Sisättö: ”Paavo Väyrysen Ääni”
Jussi Katajala: ”Paavo Väyrynen – elvyttäjä”
Timo Surkka: ”Tulette ällistymään”
Niko Aslak Peltonen: ”Varjo Väyrysen yllä”
Juha Roiha: ”Kasvojen kutsu”
Sisältö > 2. painoksen lisätarinat

Juha Jyrkäs: "Väri Väyrysestä"
Shimo Suntila: "Hulluuden tuntureilla"
Sisältö > 3. painoksen lisätarina

Lauri Lattu: "Väyrysen kutsu"
Vastaanotto

Elitistin Jarkko Lehtolan mukaan On Suurten Muinaisten aika on ”aitoa suomalaista esoteerista kirjallisuutta”. Se kuitenkin kärsii nopeasta kirjoitusaikataulusta, minkä seurauksena tekstit eivät ole loppuun asti hiottuja. Lehtola arvioi teoksen pysyvän tästä huolimatta ajankohtaisena, koska ”tulee aina uusia vaaleja, joissa Paavo Väyrynen on ehdokkaana”. Hän antaa teokselle kolme tähteä viidestä.
Voiman arviossa Jari Tamminen sanoo, että On Suurten Muinaisten ajan ”okkultistis-mystillis-poliittinen kieli nivoo osuvasti päivänpolitiikan kauhukirjallisuuteen”. Hän kuitenkin toteaa, että ”kirja tuskin täysin aukeaa lukijalle, joka ei ole edes pintapuolisesti tutustunut Lovecraftin tuotantoon”.
Kirjavinkit-sivustolla Sami Eerola kirjoittaa On Suurten Muinaisten ajan perustuvan Paavo Väyrysestä leviäviin kaskuihin ja hänen kuvaansa populaarikulttuurissa. Novellit eivät siten käsittele todellista Väyrystä vaan ”miehestä muodostunutta suullista perinnettä, ihan kuin hän olisi jo jokin suomalaisen kansanperinteen myyttinen hahmo”. Eerolan mukaan tarinat ovat hauskoja mutta ajoittain myös irvokkaita.
Nässjö IF

| Nässjö IF |
| --- | --- |

Koko nimi:  Nässjö Idrottsförening
Perustettu:  1899
Kaupunki:  Nässjö
Kenttä:  Stinsen Areena
Värit:           
Sarja:  Allsvenskan
Mestaruudet:  1 (1949)
Nässjö IF on urheiluseura Nässjöstä, Ruotsin Smoolannista. Seuran edustusjoukkue pelaa Ruotsin toiseksi korkeimmalla sarjatasolla Allsvenskanissa.
Historia

Seura perustettiin vuonna 1899, jolloin ohjelmaan otettiin niin jalkapallo kuin jääpallo. Nässjö IF on pelannut korkeimmalla sarjatasolla kaikkiaan 56 sarjakautta, joista viimeisimmän silloisessa ylimmässä sarjassa eli Allsvenskanissa kauden 2002-03. Mestaruuksia jääpallossa on tullut seuralle yksi eli vuonna 1949.
Kotiareenana Nässjö IF:llä oli kevääseen 2011 asti Skogsvallen, joka sai tekojään 1960-luvulla. Tunnettuja Skogsvallenin ajan Nässjö IF:n jääpalloilijoita ovat olleet maajoukkuemiehet Jan "Habo" Johansson, Nils "Nicke" Bergström, Arnold "Sladden" Bergström, Ola Fredriksson ja Daniel Andersson. Heistä Jan "Habo" Johansson on pelannut eniten seuran pääsarjaotteluja eli 186 ottelua ja 143 maalia.
Seuran peliolosuhteet muuttuivat merkittävästi syksyllä 2012, sillä silloin otettiin käyttöön uusi jääpalloareena, Stinsen Areena.
Saavutukset

Saavutuksia Ruotsin pääsarjassa
1 mestaruus: 1949.
2 hopeaa: 1939, 1953.
Aiheesta muualla

Joukkueen virallinen sivu
Allsvenskan 2024-2025
IF Boltic, Karlstad
Djurgårdens IF
Falu BS
Kalix Bandy
Gustavsbergs IF
Katrineholm Bandy
IFK Kungälv
IFK Rättvik
Lidköpings AIK
Mölndal Bandy
Nässjö IF
IK Tellus, Tukholma
Tillberga Västerås
Tranås BoIS
Örebro SK
Pepi

Pepi voi tarkoittaa ainakin seuraavia:
Pepi I, Egyptin 6. dynastian faarao
Pepi II, Egyptin 6. dynastian faarao
Pepi, Disneyn piirroshahmo
Josefine ”Pepi” Mutzenbacher, romaanihenkilö
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pepi”, voi hakea sivunnimihaulla, laajalla sivunnimihaulla tai tekstihaulla.
Ojajärvi (järvi Tammelassa)

| Ojajärvi |
| --- | --- |
Valtiot:  Suomi
Maakunnat:  Kanta-Häme
Kunnat:  Tammela
Koordinaatit:  60°54′38″N, 23°59′06″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pyhäjärven alue (35.93)
Laskujoki:  oja Sotkajärveen 
Järvinumero:  35.934.1.026
Mittaustietoja
Pinnankorkeus:  136,3 m 
Rantaviiva:  9,192 km 
Pinta-ala:  1,29187 km² 
 fiOjajärvi 
Ojajärvi on Kanta-Hämeessä Tammelassa sijaitseva järvi, joka kuuluu Kokemäenjoen vesistön Loimijoen valuma-alueella Pyhäjärven alueeseen. Järvi kuuluu Myllyjoen valuma-alueella Pehkijärveen laskevaan Teuronjoen valuma-alueeseen, jonka keskusjärven eli Rautijärven pohjoiseen Kuorijoen reittiin se kuuluu.
Maantiede

Järven pinta-ala on 129 hehtaaria ja sen pituus on 2,0 kilometriä ja leveys 1,0 kilometriä. Siihen laskee useita suo- ja metsäojia. Järven luusua sijaitsee järven keskivaiheilla itärannalla, josta saa alkunsa 1,2 kilometriä pitkä laskuoja Sotkajärveen.
Järven rantaviiva on 9,2 kilometriä pitkä ja sen ranta on pääosin moreenipohjaista metsämaastoa. Järven rannat ovat paikoin soistuneita. Saaria on 12, joista Honkisaari, Isosaari ja Kyhkyssaari ovat suurimmat. Rannoille on rakennettu runsaasti loma-asuntoja, joille johtaa tiet Tammelan Kuulammin ja Hattulan Myllykylän yhdistävältä tieltä.
Historia

Vuoden 1884 Senaatin kartastossa Ojajärven rantaviivassa on nykyiseen verrattuna pieniä eroja. Selkeimpiä ovat seuraavat erot. Nykyinen Raatosaari niminen niemi oli Senaatin kartastossa saari. Nykyinen Honkisaari on piiretty Senaatin kartastossa kahdeksi saareksi. Nykyinen Salakkakärki puuttuu Senaatin kartasta kokonaan. Tällaiset erot on voinut syntyä laskuojan myöhemmissä perkauksissa.
Petoman’s Peflett

| Petoman's Peflett Texas Faggott |
| --- | --- | --- |

Studioalbumin tiedot
 Julkaistu: 2000
 Tuottaja(t): Texas Faggott
 Tyylilaji: Suomisaundi
 Levy-yhtiö: Exogenic Records
Texas Faggottin muut julkaisut
| Texas Faggott 1999 | Petoman's Peflett 2000 | Pilluminati Cunt Roll 2004 |
Petoman's Peflett on Texas Faggottin toinen albumi, joka julkaistiin vuonna 2000.
Kappaleet

"Hector Sector (generals favourite)" – 5:58
"Love Ice" – 4:13
"Hoosianna" – 4:40
"Lung Lock" – 5:04
"Jäätelöautomaatti" – 3:39
"U" – 4:54
"Rock The Beat Now" – 6:17
"Impastil" – 03:34
"Breast Boogie" – 5:30
"Lemuria" – 3:07
"Millenibum" – 4:20
"Humour Tumour" – 5:13
"Resergean" – 12:54
Aiheesta muualla

Exogenic Records
Ojajärvi (Ylöjärvi)

| Ojajärvi |
| --- | --- |
Valtiot:  Suomi
Kunnat:  Ylöjärvi
Koordinaatit:  61°56′50″N, 23°20′33″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Aurejärven valuma-alue (35.57)
Laskujoki:  oja Vähä Ojajärveen 
Järvinumero:  35.572.1.013
Mittaustietoja
Pinnankorkeus:  157,5 m 
Rantaviiva:  4,263 km 
Pinta-ala:  0,20967 km² 
Tilavuus:  0,00077 km³ 
Suurin syvyys:  11 m 
Valuma-alue:  4 km² 
 fiOjajärvi 
Ojajärvi  on Pirkanmaalla pohjoisessa Ylöjärvellä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Ojajärvi on osa Vahojärven-Aurejoen aluetta.
Maantietoa

Järven pituus on 1,5 kilometriä, leveys 250 metriä ja sen pinta-ala on 21 hehtaaria. Se sijaitsee aivan Seitsemisen kansallispuiston itäpuolella noin 3,5 kilometriä Länsi-Auresta etelään. Järvi on muodostunut kangasmaastossa olevan painauman pohjalle. Siihen laskee pohjoisilta soilta ja Seitsemisharjun rinnesoilta yksitoista metsäojaa. Järven laskuoja laskee puolen kilometrin päässä Vähä Ojajärveen, josta vedet jatkavat pari kilometriä eteenpäin laskien Aurejokeen Onkilammen yläpuolelle. Veden laskennallinen viipymä järvessä on 248 vuorokautta. Rantaviivan pituus on 4,3 kilometriä. Rannat ovat metsämaata ja rannoilla sijaitsee kaksi vapaa-ajan asuntoa, jotka ovat entisen maatilan yhteydessä. Niille johtaa tiet Länsi-Auren ja Vahojärven suunnilta. Ikaalisten raja kulkee järven eteläpään ohi 200 metrin päästä.
Vedenlaatu

Ojajärven vedenlaatua on tutkittu vuosina 1978, 1989 ja 1995. Sen vesi on hapanta ja sen humuspitoisuus on suuri. Valuma-alueella sijaitsee ojitettuja soita, joten järveen kertyy sateilla helposti hapanta ojavettä. Siksi järven puskurointikyky happamuutta vastaan on heikko ja sateet määrittävät järvessä kulloisenkin happamuudentason. Valuma-alueella ei ole peltomaata eikä juurikaan haja-asutusta. Tämä vaikuttaa veden ravinnepitoisuuksiin suotuisasti. Fosforipitoisuudet ovat lievästi rehevöityneille järville ominaisia ja typpipitoisuudet ovat lähellä luonnontasoa. Happipitoisuudet ovat kesät ja talvet hyviä. Ojajärvi soveltuu virkistyskäyttöön tyydyttävästi.
Pentti Kahma

| Mitalit> Maa:   Suomi.Miesten yleisurheilu.EM-kilpailut  | Mitalit> Maa:   Suomi.Miesten yleisurheilu.EM-kilpailut  | Mitalit> Maa:   Suomi.Miesten yleisurheilu.EM-kilpailut  | Maa:   Suomi> Miesten yleisurheilu. |
| --- | --- | --- | --- |
|  Kultaa | Rooma 1974 | kiekonheitto |  |
Pentti Aatos Kahma (s. 3. joulukuuta 1943 Alavieska) on suomalainen entinen yleisurheilija. Kahman päälaji oli kiekonheitto, mutta hän kilpaili myös kuulassa, pituudessa, moukarissa ja kymmenottelussa.
Kahma voitti kiekonheitossa EM-kultaa Roomassa 1974 tuloksella 63,62. EM-kisoissa Helsingissä 1971 ja olympialaisissa Montrealissa 1976 hän oli kuudes. Suomen mestaruuden Kahma voitti seitsemän kertaa, vuosina 1970, 1971, 1973–1976 ja 1978.
Parhaan tuloksensa 66,82 Kahma heitti Modestossa 24. toukokuuta 1975. Maailmantilastossa kausilla 1973–1976 Kahma oli sijoilla 4, 5, 5 ja 6.
Aiheesta muualla

Ylen Elävä arkisto: Kahmalle EM-kiekkokultaa
Pia Rendic

Pia Rendic on suomalainen ihmiskauppa-asiantuntija, pappi ja kirjailija. Hän on Vapauta uhri -järjestön perustaja ja toiminnanjohtaja. Järjestö auttaa seksikaupan uhreja Kyproksella ja Suomessa. Pia Rendic perusti saarelle ensimmäisen niin kutsutun puolivälin talon sekä päiväkeskuksen vuonna 2014. Järjestö valittiin syksyllä 2017 EU:n ihmiskaupan vastaisen työn foorumiin. Järjestö tekee tavoittavaa työtä etenkin Pohjois-Kyproksen yökerhoissa.
Koulutukseltaan Rendic on teologian maisteri, väitöskirjatutkija, kasvatustieteen kandidaatti ja seksuaaliterapeutti. Hän on työskennellyt myös lentoemäntänä.
Vuonna 2019 hän oli ehdolla eduskuntavaaleissa kristillisdemokraattisesta puolueesta.
Vuonna 2020 Rendic kertoi, että häntä tentattiin laittomasti THL:n ihmiskaupan uhreille suunnattavia asumispalveluita koskevassa työhaastattelussa kristillisen vakaumuksensa vaikutuksesta työhön.
Pia Rendic oli lähetystyössä perheensä kanssa, kun sai rukoillessaan Jumalalta käskyn auttaa prostituoituja. Rendic on itse tullut seksuaalisesti hyväksikäytetyksi lapsena. Hän on naimisissa IT-alalla työskentelevän Rene Rendicin kanssa. Heillä on viisi lasta.
Teokset

Ihmiskaupan kasvot, 2015, ISBN 9789516195998
Voihan porno!, 2018, ISBN 9789527058916
Rikottu luottamus. Liisa Puhalainen 2018, ISBN: 9789518888225
Taivaallisen hyvää seksiä, 2020, ISBN: 9789522524584
Pekka Havupalo

Pekka Havupalo on suomalainen helluntailainen pastori. Havupalo on toiminut vuodesta 2012 lähtien Turun helluntaiseurakunnan johtajana. Havupalo on toiminut medialähetysjärjestö Avainmediassa sekä lähetystyöntekijänä Itävallassa. Havupalo toimi vuosina 2011–2015 Suomen Helluntaikirkon puheenjohtajana.
Teokset

Paastoten lähelle Jumalaa.  Keuruu:  Aikamedia, 2005.  ISBN 951-606-736-0.
Matka Jumalan luo.  Keuruu:  Aikamedia, 2013.  ISBN 978-952-252-011-1.
Ikkunoita armoon.  Keuruu:  Aikamedia, 2017.  ISBN 978-952-252-316-7.
Kun Jumala kutsuu : Abrahamin kanssa kutsumustiellä.  Keuruu:  Aikamedia, 2020.  ISBN 978-952-252-446-1.
Pihlaisten työväentalo

| Pihlaisten työväentalo |
| --- | --- |
Sijainti:  Pihlainen, Pielavesi
Valmistumisvuosi:  1919
Rakennuttaja:  Pihlaisten Työväenyhdistys ry
Runkorakenne:  hirsi
Julkisivumateriaali:  lauta
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Pihlaisten työväentalo oli Pielaveden kunnan Pihlaisten kylässä sijainnut työväentalo. Pihlaisten työväenyhdistys perustettiin vuonna 1915 tai 1916. Talo valmistui ilmeisesti vuonna 1919. Vuonna 1938 yhdistyksen omaisuus päätyi sosialidemokraattisen piirin omistukseen, joka puolestaan myi talon yksityiselle asuintaloksi.
Petr Pohl

| Petr Pohl |
| --- | --- |

Henkilötiedot
Syntynyt: 28. elokuuta 1986 (ikä 38) Kopřivnice, Tšekkoslovakia
Kansalaisuus:   Tšekki
Jääkiekkoilija
Pelipaikka:  oikea laitahyökkääjä
Maila:  oikea
Pituus:  181 cm
Paino:  86 kg
Seura
Seura:  Eisbären Berlin
Sarja:  DEL
Pelinumero:  33
Pelaajaura
Pääsarjaura:  2006–
Aik. seurat:  Dayton Bombers (ECHL) Syracuse Crunch (AHL) Youngstown Steelhounds (CHL) Johnstown Chiefs (ECHL) SaiPa (SML)   HC Vítkovice (ČEL) HC Karlovy Vary (ČEL)
NHL-varaus:  133. varaus, 2004 Columbus Blue Jackets
Petr Pohl (s. 28. elokuuta 1986 Kopřivnice, Tšekkoslovakia) on tšekkiläinen jääkiekkoilija, joka pelaa Saksan DEL-liigan Eisbären Berlinissä. Hänen vahvuuksiinsa kuuluu nopeus, kiekonhallinta ja kädet. Pohlin heikkouksiin kuuluu pienehkö koko, kaksinkamppailut ja oman pään pelaaminen. Hän laukoo oikealta.
Ura > Seuraura

Pohl on HC Vítkovicen kasvatti. QMJHL-joukkue Gatineau Olympiques varasi hänet neljäntenä pelaajana CHL:n varaustilaisuudessa 2003. Pohl siirtyi joukkueeseen kaudeksi 2003–2004. Hän voitti kauden päätteeksi QMJHL:n mestaruuden. Pohl pelasi kauden aikana myös CHL Top Prospects Gamessa. Columbus Blue Jackets varasi hänet viidennellä kierroksella kesällä 2004. Kaudella 2004–2005 Pohl oli Olympiquesin toiseksi paras maalintekijä ja kolmanneksi paras pistemies tehoilla 27+32=59. Hän jakoi kevään 2005 pudotuspeleissä joukkueen sisäisen maalipörssin voiton kuudella osumallaan Sam Robertsin kanssa. Kaudeksi 2005–2006 Pohl vaihtoi QMJHL-seuraa siirryttyään Acadie-Bathurst Titanin riveihin.
Kesäkuussa 2006 Pohl teki kolmivuotisen tulokassopimuksen Columbus Blue Jacketsin kanssa. Hän pelasi kauden 2006–2007 pääosin ECHL-joukkue Dayton Bombersissa ja sai tililleen yhden AHL-joukkue Syracuse Crunchissa. Kauden 2007–2008 Pohl pelasi lähinnä CHL-joukkue Youngstown Steelhoundsissa, jonka kolmanneksi paras pistemies hän oli tehoilla 24+41=65. Pohl pelasi kauden aikana myös Bombersissa ja Crunchissa. Kauden 2008–2009 hän pelasi lähinnä ECHL:ssä Johnstown Chiefsin riveissä. Pohl voitti joukkueen sisäisen piste-, maali- ja syöttöpörssin tehoilla 31+43=74 ja sijoittui koko liigan pistepörssissä seitsemänneksi Wheeling Nailersin Jordan Morrisonin kanssa.
Pohl siirtyi elokuussa 2009 1+1-vuotisella sopimuksella SM-liigajoukkue Saimaan Palloon. Sopimukseen sisältyi kuukauden mittainen try-out, jonka Pohl kuitenkin läpäisi. Marraskuun 2009 alkupuolella hän loukkasi ranteensa ja myöhemmin joulukuun alkupuolella vamman osoittauduttua pahemmaksi hän joutui 10 viikon sairauslomalle. Pohl palasi kaukaloihin tammikuun puolivälissä ja hän haki pelituntumaa SaiPan yhteistyöjoukkueesta, Mikkelin Jukureista yhden Mestis-ottelun verran. Pohlin kausi SM-liigassa jäi 36 ottelun mittaiseksi. Hän teki niissä tehot 4+7=11 ja keräsi kahdeksan jäähyminuuttia.
Kaudeksi 2010–2011 Pohl palasi kotimaahansa ja kasvattajaseuraansa HC Vítkoviceen. Hänen ensimmäinen Extraliga-kautensa toi Pohlille myös liigan yhden yhden kauden piste-ennätyksen, kun 52 runkosarjaottelussa syntyi tehot 19+20=39. Hän oli Vítkovicen toiseksi paras pistemies Jiří Burgerin jälkeen. Kevään 2011 pudotuspeleissä Pohl teki 16 ottelussa tehot 2+5=7. Vítkovice eteni Extraligan finaaleihin, jotka vei kuitenkin HC Třinec otteluvoitoin 4–1. Kaudella 2011–2012 hän edusti Vítkovicea myös Spengler Cupissa. Kaudeksi 2012–2013 Pohl siirtyi HC Karlovy Varyyn. Kaudella 2013–2014 hän oli joukkueen kolmanneksi paras maalintekijä 14 osumallaan.
Pohl siirtyi kaudeksi 2014–2015 kaksivuotisella sopimuksella Saksan DEL-liigan Eisbären Berliniin.
Ura > Maajoukkueura

Pohl pelasi alle 20-vuotiaiden MM-kilpailuissa vuonna 2006, jolloin hän oli Tšekin paras maalintekijä ja toiseksi paras pistemies David Krejčín jälkeen tehoilla 4+1=5. Tšekin A-maajoukkueessa Pohl on pelannut kuusi ottelua tehden kolme syöttöpistettä. Hän teki A-maajoukkuedebyyttinsä 10. huhtikuuta 2014 Děčínissa Tanskaa vastaan.
Nicolas Kiesa

| Nicolas Kiesa |
| --- | --- |
 Nicolas Kiesa vuonna 2006.
Henkilötiedot
Kansalaisuus:   Tanska
Formula 1 -ura
Aktiivivuodet:  2003
Talli(t):  Minardi (2003)
Kilpailuja:  5
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Saksan GP 2003
Viimeinen kilpailu:  Japanin GP 2003
Aiheesta muualla
www.kiesa.com
Nicolas Kiesa (s. 3. maaliskuuta 1978 Kööpenhamina, Tanska) on tanskalainen autourheilija. Hän osallistui viiteen Formula 1 -kilpailuun kaudella 2003, mutta ei saanut yhtään MM-pistettä.
Kiesa palasi Formula 1:een kaudella 2005, kun hän tuurasi Robert Doornbosia Jordanin kolmantena kuljettajana Saksan GP:stä eteenpäin.
Ennen F1-uraansa Kiesa ajoi Formula 3000 -sarjaa ja voitti Monacon osakilpailun epätavallisella tavalla, kun kilpailun johdossa ollut Ruotsin Björn Wirdheim hidasti pääsuoralla viimeisellä kierroksella tervehtiäkseen talliaan.
Myöhemmällä urallaan hän on osallistunut esimerkiksi Le Mansin 24 tunnin ajoon.
Ura > Uran alku

Kiesan ura alkoi kartingin parissa, jossa hän voitti yhteensä kaksi Tanskan mestaruutta sekä yhden Skandinavian mestaruuden. Pian hän muuttikin ulkomaille, ja osallistui Britannian Formula Ford -sarjaan kaudella 1998. Kiesa sijoittui kolmanneksi, mutta jo seuraavalla kaudella hän voitti koko sarjan ylivoimaisesti voittaen kauden 14:stä kilpailusta seitsemän. Seuraavaksi Kiesa suuntasi Britannian Formula 3 -sarjaan, jossa hän sijoittui kuudenneksi kaudella 2000. Kiesa jatkoi sarjassa, mutta kausi 2001 jäi kesken puolivälissä hänen tallinsa jouduttua taloudellisiin vaikeuksiin.
Kaudelle 2002 Kiesa siirtyi Formula 3000 -sarjaan, sijoittuen 12. sijalle loppupisteissä. Hänen kauden paras sijoituksensa oli viides sija kauden päättäneessä Italian kilpailussa. Samassa sarjassa myös seuraavalla kaudella jatkaneen Kiesan kauden huippukohta oli Monacon osakilpailun voitto. Hän voitti sarjan arvostetuimman kilpailun erikoisella tavalla. Kilpailua johtanut ruotsalainen Björn Wirdheim hidasti vauhtiaan juuri ennen maaliviivaa tuulettaakseen voittoaan, jolloin Kiesa onnistui ohittamaan viime hetkellä Wirdheimin. Kiesan kausi jäi taas kesken, tällä kertaa tosin Formula 1:siin siirtymisen takia.
Ura > Formula 1:n jälkeinen ura

Vuonna 2006 Kiesa osallistui muutamiin urheiluautokilpailuihin, esimerkiksi Sebringin 12 tunnin ajoon, jossa Kiesan joukkue sijoittui omassa sarjassaan kolmanneksi. Kiesa osallistui myös Le Mansin 24 tunnin ajoon, mutta hänen joukkueensa keskeytti kilpailun.
Kesken kauden 2006 Kiesa sai kilpailukuljettajan paikan saksalaiseen DTM-sarjaan, jossa hän korvasi Jeroen Bleekemolenin. Kiesa kuitenkin mursi jalkansa motocross-onnettomuudessa, ja joutui jättämään kauden kesken. Tämän jälkeen Kiesa ei ole kilpaillut kansainvälisissä moottoriurheilusarjoissa.
Tulokset > Formula 3000

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2002 | PSM Racing Line | BRA 15 | SMR 8 | ESP Kesk. | AUT 10 | MON Kesk. | EUR 10 | GBR 10 | FRA Kesk. | GER Kesk. | HUN Kesk. | BEL 6 | ITA 5 | 3 | 12. |
| 2003 | Den Blå Avis | SMR 12 | ESP 10 | AUT 6 | MON 1 | EUR 3 | FRA Kesk. |  |  |  |  |  |  | 20 | 7. |
| 2003 | Super Nova Racing |  |  |  |  |  |  | GBR 8 | GER   | HUN   | ITA   |  |  | 20 | 7. |
Tulokset > Formula 1

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2003 | Minardi | AUS   | MAL   | BRA   | SMR   | ESP   | AUT   | MON   | CAN   | EUR   | FRA   | GBR   | GER 12 | HUN 13 | ITA 12 | USA 11 | JPN 16 |  |  |  | 0 | 23. |
| 2005 | Jordan | AUS   | MAL   | BHR   | SMR   | ESP   | MON   | EUR   | CAN   | USA   | FRA   | GBR   | GER TD | HUN TD | TUR TD | ITA TD | BEL TD | BRA TD | JPN   | CHN TD | – | – |
Tulokset > DTM

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- |
| 2006 | Futurecom TME | HOC   | EUR   | OSC   | BRA   | NOR   | NUR 17 | ZAN 16 | CAT Kesk. | BUG Loukk. | HOC Loukk. | 0 | 23. |
Aiheesta muualla

Virallinen sivusto (englanniksi)
Tanskalaiset Formula 1 -kuljettajat
Tom Belsø
Jac Nelleman
Jan Magnussen
Nicolas Kiesa
Kevin Magnussen
Phantom Planet Is Missing

| Phantom Planet Is Missing Phantom Planet |
| --- | --- | --- |

Studioalbumin tiedot
 Äänitetty : 1997
 Julkaistu: 1998
 Tuottaja(t): Paul Fox Mark Endert Lee Popa Phantom Planet
 Levy-yhtiö: Geffen Records
Phantom Planetin muut julkaisut
|   | Phantom Planet Is Missing 1998 | Polaroid 1999 |
Phantom Planet Is Missing on yhdysvaltalaisen alternative rock -yhtye Phantom Planetin esikoisalbumi vuodelta 1998. Albumin julkaisijana toimi mm. Guns N' Rosesin levyjä julkaiseva Geffen Records. Albumin tuottivat Mark Endert, Paul Fox, Lee Popa ja myös yhtye oli mukana. Laulaja Alex Greenwald sävelsi levyn viimeisen kappaleen, Sleep Machinen, päässään haastattelussa televisiossa.[lähde? ]
Kappaleet

I Was Better Off
So I Fall Again
Reclenty Discressed
Can't Take It
The Local Black And Red
Don't Get Down
Dying The Silence
Down In A Second
Lisa (Doesn't It Hurt You?)
Rest Easy
Sleep Machine
Kokoonpano

Alex Greenwald - laulu
Jacques Brautbar - soolo- ja rytmikitara, taustalaulu
Sam Farrar - basso, taustalaulu
Jason Schwartzman - rummut, taustalaulu